Assaɣen yellan ger tutlayin yettidiren deg Tmurt n Lezzayer, ma nuɣal ɣer waṭas n yimusenmettiyen Izzayriyen, ad nbder Morsly (D.), Dourari (A.), Chaker(S.), ttmeslayen-d ɣef yirem n tilla timutlayin, anect-a yettuɣal ɣer tmentilt n uẓayar, imi tutlyin-a yettidiren deg yiwet n Tmurt akken i d-nenna deg uḥric iẓayaren n tutlayin ur sɛint ara yiwen n uẓayar, mkul tutlayt s uẓayar-is i yiman-is, anect-a mačči d tutlayt i t-ixedmen i yiman-is maca d tasertit tamutlayt n Tmurt n Lezzayer (assaɣ n temyifetlayt ger Tmaziɣt d taɛrabt). Seg wasmi twwi Tmurt timunent-is, adabu Azzayri yerra akk lwelha-is ɣer tutlayt n taɛrabt imi yerra-tt d tutlayt tunṣibt taɣelnawt, maca tutlayt n tmaziɣt d tin ur yesɛin ara akk adeg deg tmendawt, anect-a dayen ara ad nwali s wudem alqayan deg yixef wis sin d wis kraḍ.